paragraph_text: Ozette.- /značenje nepoznato/ Indijansko pleme porodice Wakashan, južni su ogranak Makah Indijanaca nastanjen na rijeci Ozette i jezeru Ozette u Okrugu Clallam u Washingtonu. Pleme je imalo dva naselja: Ozette na Flattery Rocksu i Sooes, četiri milje južno od Makah sela Waatch. Godine 1937. izvješteno je tek o jednom jedinom preživjelom pripadniku. Po njima danas nosi ime jedno jezero, rijeka i selo. Kulturno su pripadali Sjeverozapadnim obalnim Indijancima.